钦定古今图书集成/明伦汇编/氏族典/第526卷 > 《廖用贤尚友录》 > 骆玚
## 钦定古今图书集成/明伦汇编/氏族典/第526卷 > 《廖用贤尚友录》 > 骆玚

按《万姓统谱》，“玚少倜傥，好谋略，博涉经史，尤便书翰。
仕梁为邵陵王中兵参军。太清之难，授假节宣猛将
军。梁亡归陈。天嘉元年，授安南将军、湘州刺史，封定
襄县侯。太建四年，为都督、荆州刺史，出镇公安，玚浚
城池，怀服边远，为邻境所惮。居职六年，以公事免。及
吴明彻军败吕梁，诏授都督沿江水陆诸军事，寻授”
都督郢州刺史。后主嗣位，历任度支尚书、侍中、祠部
尚书。贞明元年卒于官。后主临哭尽哀，谥曰“桓。”